## Rješenje kojim se ocjenjuje dopuštenom provedba koncentracije koja će nastati pripajanjem Zagorske banke d.d., Krapina Samoborskoj banci d.d. Samobor

### NN 167/2003 (22.10.2003.), Rješenje kojim se ocjenjuje dopuštenom provedba koncentracije koja će nastati pripajanjem Zagorske banke d.d., Krapina Samoborskoj banci d.d. Samobor

# Hrvatska narodna banka

2430

Na teme­lju
članka 39. stavak 2. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 40. Zakona o bankama (»Narodne
novine«, br. 84/2002.) i točkom 9.1.1. Odluke o zaštiti tržišnog natjeca­nja
unutar bankarskog sektora (»Narodne novine«, br. 48/2003.), odlučujući povodom
prijave namjere provedbe koncentracije koju je podnijela Samoborska banka d.d.
sa sjedištem u Samoboru, Trg kra­lja Tomislava 8, guverner Hrvatske narodne
banke donosi

## RJEŠENJE

1. Ocje­njuje
se dopuštenom provedba koncentracije koja će nastati pripaja­njem Zagorske
banke d.d., Krapina, Trg Ljudevita Gaja 6 - 7 Samoborskoj banci d.d., Samobor,
Trg kra­lja Tomislava 8.

2. Ovo
je rješe­nje konačno u upravnom postupku.

3. Ovo će
rješe­nje biti objav­ljeno u »Narodnim novinama«.

```
Obrazlože­nje
```

Dana 8.
rujna 2003. Samoborska banka d.d., Samobor, Trg kra­lja Tomislava 8, podnijela
je Hrvatskoj narodnoj banci Prijavu namjere provedbe koncentracije u smislu članka
40. Zakona o bankama (»Narodne novine«, br. 84/2002.) i točke 7. Odluke o zaštiti
tržišnog natjeca­nja unutar bankarskog sektora (»Narodne novine«, br. 48/2003,
u nastavku teksta: Odluka).

U
postupku ocjene dopuštenosti koncentracije utvrđene su
s­ljedeće či­njenice:

•
Sudionici koncentracije su Samoborska banka d.d., Samobor, Trg kra­lja
Tomislava 8 i Zagorska banka d.d., Krapina, Trg Ljudevita Gaja 6 - 7.

• Većinski
imate­lj udjela u teme­ljnom kapitalu Samoborske banke d.d., s udjelom od
30,55%, je Strahi­njčica d.d., sa sjedištem u Krapini, Ivana Rendića 11 (u
nastavku teksta: Strahi­nj­­čica), koji je s udjelom od 99,758% ujedno i većinski
imate­lj udjela u teme­ljnom kapitalu Zagorske banke d.d. Imate­lj 89,14%
udjela u teme­ljnom kapitalu Strahi­njčice je g. Dragutin Plahutar  iz Krapinskih Toplica (Čret 17a).

•
Pravni oblik koncentracije je pripaja­nje, pri čemu Samoborska banka d.d. kao
preuzimate­lj pripaja Zagorsku banku d.d. kao pripojeno društvo i preuzima svu ­njenu
imovinu, prava i obveze.

•
Pravni teme­lj koncentracije je Ugovor o pripaja­nju sklop­ljen 30. srp­nja
2003. između Samoborske banke d.d. i Zagorske banke d.d. Navedenim ugovorom
predviđeno je izdava­nje novih 31.613 dionica Samoborske banke d.d., od kojih
svaka ima nominalnu vrijednost 700,00 kuna, a koje će biti ustup­ljene dio­ničarima
Zagorske banke d.d. u zamjenu za 14.446 dionica Zagorske banke d.d., nominalne
vrijednosti 1.800,00 kuna po dionici. Zamjena dionica izvršit će se na način da
svaka dionica Zagorske banke d.d. bude zamije­njena sa 2,1887 dionica
Samoborske banke d.d. Na taj način će se teme­ljni kapital Samoborske banke
d.d. povećati za 26.003.200,00 kuna. Nakon pripaja­nja teme­ljni kapital
Samoborske banke d.d. iznosit će 49.247.800,00 kuna i bit će podije­ljen na
70.354 dionice, od kojih će svaka imati nominalnu vrijednost 700,00 kuna.

•
Razlog provođe­nja namjeravane koncentracije je udovo­ljava­nje odredbama
Zakona o bankama o minimalnom teme­ljnom kapitalu banaka, budući da Samoborska
banka d.d. i Zagorska banka d.d. moraju povećati teme­ljni kapital na zakonski
minimum od 40 milijuna kuna, te istovremeno stvara­nje jedne kapitalno jače
banke koja bi bo­lje mogla udovo­ljiti zahtjevima tržišta.

Kao
mjerodavno tržište određeno je tržište univerzalnog bankarstva na području
Zagrebačke i Krapinsko-zagorske županije. Mjerodavno tržište u svojoj
proizvodnoj dimenziji (tržište univerzalnog bankarstva) određeno je na teme­lju
usluga koje pružaju Samoborska banka d.d. i Zagorska banka d.d. Zem­ljopisna
dimenzija mjerodavnog tržišta određena je na teme­lju mreže distribucije Samoborske
banke d.d. koja pokriva područje grada Samobora i okolice, te mreže
distribucije Zagorske banke d.d., koja posluje na području Krapinsko-zagorske županije.
Međutim, budući da trenutno ne postoje podaci o kreditnoj i depozitnoj
aktivnosti poslovnih banaka po županijama, nije se mogao utvrditi tržišni udio
banaka sudionica koncentracije na mjerodavnom tržištu u smislu univerzalnog
bankarstva na području navedenih županija, te je razmatran tržišni udio
navedenih banaka na tržištu univerzalnog bankarstva Republike Hrvatske.

Samoborska banka d.d. i Zagorska banka d.d. su banke
s aktivom ma­njom od 500 milijuna kuna, te su ­njihovi tržišni udjeli mjereni
prema ukupno prim­ljenim depozitima, ukupno izdanim kreditima i ukupnoj aktivi
analizirani u odnosu na tržišne udjele deset banaka koje su s obzirom na visinu
aktive i rasprostra­njenost mreže usporedive s ­njima.

Prema sta­nju na dan 30. lip­nja 2003. banke koje
posluju na području Republike Hrvatske imaju na području Grada Zagreba i
Zagrebačke županije ukupno dvije stotine poslovnica i podružnica. Samoborska
banka d.d. u Zagrebačkoj županiji ima ukupno pet poslovnica i podružnica, dok
ostalih deset usporedivih banaka ima između jedne i pet poslovnica i podružnica.
Tržišni udio Samoborske banke d.d. na promatranom području prema broju
poslovnica i podružnica iznosi 2,5%.

Prema sta­nju na dan 30. lip­nja 2003. na području
Krapinsko--zagorske županije banke imaju ukupno dvadeset tri poslovnice i podružnice.
Zagorska banka d.d. u Krapinsko-zagorskoj županiji ima četiri poslovnice i
podružnice, dok od ostalih deset usporedivih banaka samo jedna ima podružnicu
na području navedene županije, a preostalih devet nisu uopće prisutne na tom
području. Udio Zagorske banke d.d. na promatranom tržištu prema broju poslovnica
i podružnica iznosi 21,74%.

Tržištem Zagrebačke županije i Krapinsko-zagorske županije
brojem poslovnica i podružnica dominiraju grupe Zagrebačke banke d.d. i
Privredne banke Zagreb d.d.

Prema podacima Hrvatske narodne banke na dan 31.
prosinca 2002. (revidirani podaci) Samoborska banka d.d. je imala 58.883.000,00
kuna ukupno izdanih kredita, što čini 0,06% ukupno izdanih kredita bankarskog
sektora Republike Hrvatske, te 213.092.000,00 kuna ukupno prim­ljenih depozita,
što predstav­lja 0,17% ukupno prim­ljenih depozita unutar bankarskog sustava
Republike Hrvatske.

Zagorska banka d.d. je na dan 31. prosinca 2002.
imala 21.656.000,00 kuna ukupno izdanih kredita ili tržišni udio od 0,02%, te
6.999.000,00 kuna prim­ljenih depozita ili 0,01% ukupno prim­ljenih depozita
unutar bankarskog sektora Republike Hrvatske.

Na dan 31. prosinca 2002. (revidirani podaci)
Samoborska banka d.d. je imala ukupnu aktivu u vrijednosti od 281.808.000,00
kuna, što predstav­lja 0,16% ukupne aktive bankarskog sektora Republike Hrvatske.
Na isti dan ukupna aktiva Zagorske banke d.d. iznosila je 34.841.000,00 kuna
ili 0,02% ukupne aktive bankarskog sektora Republike Hrvatske.

Nakon
pripaja­nja tržišni udio Samoborske banke d.d. u odnosu na izdane kredite
iznosio bi 0,08%, a u odnosu na prim­ljene depozite 0,18%. Prema ukupnoj aktivi
tržišni udio navedene banke nakon pripaja­nja Zagorske banke d.d. iznosio bi
0,18% ukupne aktive bankarskog sektora Republike Hrvatske.

•
Sudionici predmetne koncentracije nemaju neizravnih ulaga­nja. Samoborska banka
d.d. ima s­ljedeća izravna ulaga­nja:

– Tržište
novca Zagreb (1,95% udjela),

–
Zagrebačka burza (udjel u visini od 60.000,00 kuna), te

– TAL
d.o.o., Ogulin (12,99% udjela).

Zagorska
banka d.d. ima izravna ulaga­nja u društvu Imobilia Zagorje d.o.o. (100%
udjela).

S
obzirom na to da je Strahi­njčica d.d. većinski dioničar obiju banaka sudionica
koncentracije, promatrana su i ­njezina
s­ljedeća izravna ulaga­nja:

– Aquae
vivae d.o.o., Krapinske Toplice (100,00% udjela),

– Trgocentar
d.o.o., Zabok (1,12% udjela),

– Ultra grupa d.o.o., Zagreb (12,5% udjela).

Razmatrajući navedene či­njenice ocije­njeno je s­ljedeće:

1. Pripaja­njem Zagorske banke d.d. Samoborskoj banci
d.d. Strahi­njčica d.d. će steći 61,64% udjela u teme­ljnom kapitalu Samoborske
banke d.d.

2. Poslije provedenog pripaja­nja Zagorske banke d.d.
tržišni udio Samoborske banke d.d. na tržištu univerzalnog bankarstva Republike
Hrvatske kretat će se između 0,08% i 0,18%. Iako nisu analizirani tržišni
udjeli na mjerodavnom tržištu (područje Zagrebačke i Krapinsko-zagorske županije)
već samo na razini Republike Hrvatske, sa sigurnošću se može ustvrditi da
proved­bom predmetne koncentracije neće doći do stvara­nja ili jača­nja vladajuće­g
položaja Samoborske banke d.d., odnosno da neće doći do ograničava­nja, sprječava­nja
ili narušava­nja tržišnog natjeca­nja na tržištu pruža­nja bankarskih i
financijskih usluga Republike Hrvatske, ili na ­nje­govom dijelu.

Na teme­lju iznijetoga odlučeno je kao u izreci.

POUKA O PRAVNOM LIJEKU

Ovo je rješe­nje konačno u upravnom postupku i protiv
­nje­ga nije dopuštena žalba, već se može pokrenuti upravni spor tužbom
neposredno kod Upravnog suda Republike Hrvatske u roku 30 dana od dana dostave
ovog rješe­nja.

Urbroj: 315-020/10-03/ŽR
Zagreb, 15. listopada 2003.

Guverner
Hrvatske narodne banke
**dr. sc. Že­ljko Rohatinski,** v. r.

Rješenje, NN 167/2003-2430